Pokyny pre hospodárenie s finančnými prostriedkami pri realizácií programu SAPARD

PRVÁ ČASŤ
Základné ustanovenia

Článok 1

Úvodné ustanovenia

(1)  Pokyny pre hospodárenie s finančnými prostriedkami pri realizácii programu SAPARD (ďalej len "pokyny") definujú a upravujú pravidlá pri hospodárení s finančnými prostriedkami pri realizácii programu SAPARD v Slovenskej republike. 

(2)  Účelom pokynov je:

a)  definovať kompetencie jednotlivých subjektov pri hospodárení s finančnými prostriedkami pri realizácii programu SAPARD v Slovenskej republike,

b)  zabezpečiť jednotný, účinný a koordinovaný postup pri hospodárení s finančnými prostriedkami pri realizácii programu SAPARD a pri zabezpečovaní financovania jednotlivých projektov v rámci programu SAPARD. 

(3)  Pokyny sú vypracované na základe medzinárodných dohôd uzavretých medzi Európskymi spoločenstvami a Slovenskou republikou, právnych predpisov Európskych spoločenstiev a Slovenskej republiky a iných dokumentov, najmä:

a)  Medzinárodné dohody 
·  Rámcová dohoda medzi Európskou komisiou a vládou Slovenskej republiky o úprave podmienok pre technický, legislatívny a administratívny rámec, na ktorého základe bude vykonávaný Program rozvoja poľnohospodárstva a vidieka, súvisiaci s financovaním programov pomoci v SR, ktoré vyplývajú z nariadenia Rady č. 3906/89/EHS z 18.12.1989, ako aj jeho dodatku nariadenia Rady č. 1764/93/EHS
·  Európska dohoda o pridružení uzavretá medzi Európskymi spoločenstvami a ich členskými štátmi na jednej strane a Slovenskou republikou na strane druhej, podpísaná dňa 04.10.1993, vyhlásená oznámením Ministerstvom zahraničných vecí SR č. 158/1997 Z. z. v znení neskorších predpisov
·  Memorandum o porozumení o zriadení Národného fondu medzi vládou Slovenskej republiky a Európskou komisiou, podpísané dňa 10.12.1998
·  Viacročná finančná dohoda podpísaná medzi Európskou komisiou v mene Európskeho spoločenstva a Slovenskou republikou pre Špeciálny predvstupový program v oblasti poľnohospodárstva a rozvoja vidieka v Slovenskej republike, podpísaná dňa 26.03.2001 v Bruseli
·  Ročná finančná dohoda 2000, podpísaná medzi Komisiou Európskych spoločenstiev v mene Európskeho spoločenstva a Slovenskou republikou pre Špeciálny predvstupový program v oblasti poľnohospodárstva a rozvoja vidieka v Slovenskej republike, podpísaná dňa 26.03.2001 v Bruseli, ktorá nadobudla platnosť dňa 16.05.2001
·  Ročná finančná dohoda 2001, podpísaná medzi Komisiou Európskych spoločenstiev v mene Európskeho spoločenstva a Slovenskou republikou pre špeciálny predvstupový program v oblasti poľnohospodárstva a rozvoja vidieka v Slovenskej republike, podpísaná dňa 11.09.2001 v Bruseli, ktorá nadobudla platnosť dňa 04.11.2002

b)  Základné právne predpisy ES 
·  Zmluva o založení Európskeho spoločenstva (články 38-47)
·  Nariadenie Rady č. 729/70/EHS o financovaní spoločnej poľnohospodárskej politiky 
·  Nariadenie Rady č. 2052/88/EHS o úlohách a účinnosti štrukturálnych fondov
·  Nariadenie Rady č. 3906/89/EHS o ekonomickej pomoci niektorým krajinám strednej a východnej Európy (PHARE)
·  Nariadenie Rady č. 610/1990 doplňujúce Finančné nariadenie z 21. decembra 1977, aplikovateľné na všeobecný rozpočet Európskych spoločenstiev
·  Nariadenie Európskej komisie č. 3418/1993 stanovujúce podrobné pravidlá pre implementáciu niektorých ustanovení Finančného nariadenia z 21. decembra 1977
·  Nariadenie Rady č. 1257/99/ES o podpore rozvoja vidieka z EAGGF
·  Nariadenie Rady č. 1258/99/ES o financovaní spoločnej poľnohospodárske politiky EÚ, pozmeňujúce a nahrádzajúce pôvodné nariadenie Rady č. 729/70/EHS
·  Nariadenie Rady č. 1260/99/ES definujúce základné ustanovenia štrukturálnych fondov
·  Nariadenie Rady č. 1266/99/ES o koordinácii pomoci kandidátskym krajinám v rámci predvstupovej  stratégie a dopĺňajúce nariadenie rady č. 3906/89 EHS
·  Nariadenie Rady č. 1268/99/ES o podpore poskytovanej Spoločenstvom pre predvstupové opatrenia pre rozvoj poľnohospodárstva a vidieka kandidátskym krajinám strednej a východnej Európy v predvstupovom období (SAPARD)
·  Nariadenie Rady č. 2759/1999/ES stanovujúce pravidlá pre aplikáciu nariadenia Rady č. 1268/1999/ES o podpore poskytovanej Spoločenstvom pre predvstupové opatrenia pre rozvoj poľnohospodárstva a vidieka kandidátskym krajinám strednej a východnej Európy v predvstupovom období
·  Nariadenie Rady č. 1159/2000/ES o opatreniach pre informovanosť a publicitu – úloha riadiaceho orgánu
·  Nariadenie Rady č. 2222/2000/ES o finančných pravidlách pre realizáciu nariadenia rady č. 1268/99/ES o podpore poskytovanej Spoločenstvom pre predvstupové opatrenia pre rozvoj poľnohospodárstva a vidieka kandidátskym krajinám strednej a východnej Európy v predvstupovom  období
·  Rozhodnutie Európskej komisie č. 3327/2000 o schválení Plánu rozvoja poľnohospodárstva a vidieka SR zo dňa 17.11.2000.

c)  Základné právne predpisy SR 
·  Zákon NR SR č. 39/1993 Z. z. o Najvyššom kontrolnom úrade SR v znení neskorších predpisov
·  Zákon NR SR č. 278/1993 Z. z. o správe majetku štátu v znení neskorších predpisov
·  Zákon NR SR č. 270/1995 Z. z. o štátnom jazyku v znení neskorších predpisov
·  Zákon NR SR č. 289/1995 Z. z. o dani z pridanej hodnoty v znení neskorších predpisov
·  Zákon NR SR č. 523/2004 Z. z. o rozpočtových pravidlách verejnej správy
·  Zákon NR SR č. 10/1996 Z. z. o kontrole v štátnej správe v znení neskorších predpisov
·  Zákon NR SR č. 231/1999 Z. z. o štátnej pomoci v znení neskorších predpisov
·  Zákon NR SR č. 25/2006  Z. z. o verejnom obstarávaní a o zmene a doplnení niektorých zákonov
·  Zákon NR SR č. 366/1999 Z. z. o daniach z príjmov v znení neskorších predpisov
·  Zákon NR SR č. 440/2000 Z. z. o správach finančnej kontroly v znení zákona č. 150/2001 Z. z.
·  Zákon NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov
·  Zákon NR SR č. 291/2002 Z. z. o Štátnej pokladnici a o zmene a doplnení niektorých zákonov
·  Zákon NR SR č. 431/2002 Z. z. o účtovníctve v znení neskorších predpisov
·  Zákon NR SR č. 473/2003 Z. z o pôdohospodárskej platobnej agentúre

d)  Ostatné dokumenty 
·  Uznesenie vlády SR č. 610/1999 k správe o príprave Integrovaného plánu regionálneho a sociálneho rozvoja SR
·  Uznesenie vlády SR č. 656/1999 k Smernici k príprave a realizácií programu PHARE na roky 2000 - 2006
·  Uznesenie vlády SR č. 815/1999 k návrhu na zriadenie Platobnej agentúry
·  Uznesenie vlády SR č.923/1999 k Integrovanému plánu regionálneho a sociálneho rozvoja SR, časť 1 – Národná rozvojová stratégia
·  Uznesenie vlády SR č. 1007/1999 k návrhu Plánu rozvoja poľnohospodárstva a vidieka Slovenskej Republiky
·  Uznesenie vlády SR č. 434/2000 k Stratégii budovania systému Štátnej pokladnice do roku 2002
·  Uznesenie vlády SR č. 240/2001 k Národnému plánu regionálneho rozvoja 
·  Partnerstvo pre vstup
·  Praktická príručka o kontraktačných procedúrach PHARE, ISPA a SAPARD vypracovaná Európskou komisiou, marec 2001
·  Vademecum o koordinácii predvstupových nástrojov
·  Dohoda medzi Ministerstvom financií SR a  Pôdohospodárskou platobnou agentúrou o finančnom riadení programu SAPARD z 21.09.2001
·  Dodatok č. 1 k Dohode medzi Ministerstvom financií SR a Pôdohospodárskou platobnou agentúrou  o finančnom riadení programu SAPARD z 27.02.2003 

Článok 2

Základné definície a pojmy

Pre účely pokynov sa rozumie:

a)  Program SAPARD (Special Accession Program for Agriculture Rural Development) - predstavuje nástroj EÚ určený na predvstupovú pomoc v oblasti poľnohospodárstva a rozvoja vidieka v súlade s cieľmi Spoločnej poľnohospodárskej politiky EÚ. 
b)  Projekt SAPARD - obsahovo a formálne podrobne vypracovaný rozvojový plán disponujúci dostatočným finančným krytím a postupom realizácie pre konkrétnu ideu. Ide o činnosť vykonávanú konečnými prijímateľmi v rámci  programu SAPARD.
c)  Priorita – jedna zo základných potrieb, u ktorej sa uznala potreba pomoci na dosiahnutie strategických cieľov prijatých v programe SAPARD.
d)  Opatrenie - spôsob, ktorým sa implementuje priorita a ktorý umožňuje spolufinancovanie projektov. Na stanovené opatrenie sa poskytuje  príspevok z ES a  Slovenskej republiky, ako aj vymedzenie špecifických cieľov.
e)  Finančné a administratívne riadenie programu SAPARD – zahrnuje uzavieranie zmlúv, vedenie účtovníctva, vykonávanie platieb, zabezpečenie finančného výkazníctva a predkladanie dokumentov príslušným subjektom, overovanie faktúr a schvaľovanie platieb.
f)  Technické riadenie programu  SAPARD -  zahrnuje technickú implementáciu programu SAPARD vrátane monitorovania a poskytovania správ o programe. 
g)  Národný koordinátor zahraničnej pomoci (National Aid Coordinator, ďalej len NAC) – zodpovedný za koordináciu predvstupových nástrojov EÚ PHARE, ISPA a SAPARD na národnej úrovni.
h)  Splnomocnenec pre Národný fond (National Authorising Officer, ďalej len NAO) - zodpovedný za celkové finančné riadenie prostriedkov programu SAPARD, zabezpečuje tok národných a iných foriem spolufinancovania. Splnomocnencom pre Národný fond je štátny tajomník Ministerstva financií SR, menovaný vládou SR.
i)  Národný fond (ďalej len NF) – odbor Národného fondu/platieb Sekcie európskych záležitostí Ministerstva financií SR v priamej riadiacej pôsobnosti splnomocnenca pre Národný fond, ktorý zabezpečuje celkové finančné riadenie prostriedkov programu SAPARD a vystupuje ako kompetentný orgán. 
j)  Kompetentný orgán - vydáva, sleduje a odoberá akreditáciu Pôdohospodárskej platobnej agentúre. Funkciu kompetentného orgánu plní Národný fond.
k)  Štátna pokladnica – inštitúcia zriadená zákonom, ktorá po nadobudnutí účinnosti zákona 291/2002 o Štátnej pokladnici vedie účty Ministerstva financií SR.
l)  Riadiaci orgán – zabezpečuje  získavanie informácií o monitorovaní a hodnotení programu SAPARD a podáva správy Monitorovaciemu výboru a Európskej komisii. Funkciu Riadiaceho orgánu v SR plní generálny riaditeľ sekcie európskej integrácie, štrukturálnej politiky a rozvoja vidieka Ministerstva pôdohospodárstva SR. 
m)  Agentúra SAPARD - od 1.12.2003  Pôdohospodárska platobná agentúra (PPA)– rozpočtová organizácia zriadená ministrom pôdohospodárstva SR  zodpovedná za technické, finančné a administratívne náležitosti implementácie programu SAPARD v zmysle pravidiel EÚ. 
n)  Certifikačný orgán - orgán funkčne nezávislý od Pôdohospodárskej platobnej agentúry, ktorý certifikuje účty, vypracúva správy o systémoch riadenia a kontroly a overuje časť spolufinancovania projektov z verejných zdrojov. Úlohy certifikačného orgánu pre program SAPARD v SR zabezpečuje na základe poverenia splnomocnenca pre Národný fond Najvyšší kontrolný úrad SR.
o)  Konečný prijímateľ – fyzická alebo právnická osoba, ktorá zodpovedá za realizáciu schváleného projektu programu SAPARD. 
p)  Monitorovací výbor pre program SAPARD - orgán zodpovedný za monitorovanie pokroku v realizácii jednotlivých projektov programu SAPARD, zvažuje a posudzuje kritériá pre výber a hodnotenie projektov v rámci každého opatrenia programu SAPARD. Je zložený zo zástupcov Ministerstva pôdohospodárstva SR a zástupcov ostatných orgánov štátnej správy, inštitúcií a mimovládnych organizácií v zmysle schváleného štatútu. 
q)  Spoločný monitorovací výbor (Joint Monitoring Commitee) - najvyšší spoločný monitorovací a hodnotiaci orgán predvstupovej pomoci EÚ poskytovanej v rámci programov PHARE, ISPA a SAPARD. Sleduje a hodnotí priebeh plnenia a implementácie programov a projektov z hľadiska zabezpečenia dosiahnutia cieľov stanovených v programových dokumentoch a ustanovení zakotvených v Partnerstve pre vstup. Je tvorený NAC, NAO, zástupcami EK, PPA  a iných implementačných agentúr pre predvstupové nástroje PHARE a ISPA.
r)  Prípravný výbor pre štrukturálne fondy - koordinačný medzirezortný orgán, ktorého cieľom je zabezpečovať koordináciu všetkých nástrojov predvstupovej pomoci EÚ pri príprave SR na využívanie štrukturálnych fondov EÚ. 
s)  Plán rozvoja poľnohospodárstva a vidieka SR - dokument vypracovaný Ministerstvom pôdohospodárstva SR s cieľom implementácie programu SAPARD. 
t)  Program rozvoja poľnohospodárstva a vidieka SR (ďalej len program) – dokument schválený Európskou komisiou na základe Slovenskou republikou predloženého Plánu rozvoja poľnohospodárstva a vidieka SR.
u)  Viacročná finančná dohoda podpísaná medzi Európskou komisiou v mene Európskeho spoločenstva a Slovenskou republikou pre špeciálny predvstupový program v oblasti poľnohospodárstva a rozvoja vidieka v Slovenskej republike podpísaná dňa 26.03.2001 v Bruseli (ďalej len „VFD“) - dohoda uzavretá medzi Európskou komisiou a vládou SR, ktorá stanovuje technický, právny a administratívny rámec pre uskutočňovanie Plánu rozvoja poľnohospodárstva a vidieka SR v súlade s podporou EÚ v rámci predvstupovej pomoci.
v)  Ročná finančná dohoda podpísaná medzi Komisiou Európskych spoločenstiev v mene Európskeho spoločenstva a Slovenskou republikou pre špeciálny predvstupový program v oblasti poľnohospodárstva a rozvoja vidieka v Slovenskej republike (ďalej len „RFD“) - dohoda, ktorá sa  uzatvára každý rok (2000 až 2003) medzi Európskou komisiou a vládou SR a ktorá je jediným nástrojom EÚ stanovujúcim najvyššiu úroveň finančného záväzku EÚ pre SR na príslušný rok a dobu splatnosti tohto záväzku. 
w)  Dohoda medzi Ministerstvom financií SR a PPA o finančnom riadení programu SAPARD - dohoda stanovuje rozdelenie kompetencií a spôsob finančného riadenia programu SAPARD prostredníctvom Národného fondu a PPA
x)  Rámcová dohoda o stanovení Certifikačného orgánu – dohoda ustanovujúca Najvyšší kontrolný úrad za Certifikačný orgán vo vzťahu k Viacročnej finančnej dohode pre program SAPARD. 
y)  Zmluva s konečným prijímateľom – „Zmluva o poskytnutí finančnej pomoci“ uzavretá medzi  PPA a konečným prijímateľom určujúca podmienky poskytnutia podpory, ako aj práva a povinnosti zúčastnených strán.  
z)  Rámcová zmluva o vedení bežných účtov Ministerstva financií SR pre Národný fond a o zabezpečovaní bankových operácií na týchto účtoch a jej dodatkov – zmluva medzi MF SR a Štátnou pokladnicou, ktorej predmetom je vedenie devízových účtov a bežných účtov v SKK Ministerstva financií SR pre Národný fond, ktoré slúžia na zabezpečenie platobného mechanizmu finančných prostriedkov programov predvstupovej pomoci EÚ 
aa)  Deklarácia D-1 – Deklarácia výdavkov uskutočnených v programe SAPARD, ktorú predkladá Slovenská republika Európskej komisii každý štvrťrok.  

Článok 3

Záväznosť

(1)  Podpredseda vlády SR pre európsku integráciu, minister pôdohospodárstva SR a minister financií SR zabezpečia pri uzavieraní zmluvných vzťahov s orgánmi a organizáciami, pre ktoré nie je uznesenie vlády záväzné, dodržiavanie týchto pokynov prostredníctvom zmlúv s nimi uzavretých. 

(2)  Subjektom, ktoré nepristúpia na dodržiavanie ustanovení týchto pokynov, nebudú poskytované finančné prostriedky na realizáciu programu SAPARD. 

Článok 4

Jazyk

(1)  Všetky účtovné dokumentácie, finančné výkazy, zmluvy, dohody, formuláre, administratíve oznámenia, žiadosti, štandardné kontrolné formuláre, skôr uvedené dokumenty sa vyhotovujú v slovenskom jazyku v súlade so zákonom NR SR č. 270/1995 Z. z. o štátnom jazyku v znení neskorších predpisov a zákonom NR SR č. 431/2002 Z. z. o účtovníctve v znení neskorších predpisov.  

(2)  Dokumenty, zmluvy a dohody predkladané Európskej komisii sa vyhotovujú v anglickom jazyku. 

(3)  Akákoľvek komunikácia medzi Európskou komisiou a Slovenskou republikou sa vykonáva v anglickom jazyku.

(4)  Ak má dokument slúžiť súčasne pre vnútroštátnu potrebu a súčasne pre potrebu Európskej komisie, vyhotoví sa jeho znenie súčasne v jazyku slovenskom i v jazyku anglickom /podľa ods. (2), resp. (3)/; obe znenia musia byť obsahovo zhodné.

(5)  Slovenská  republika zabezpečí, že Európskej komisii bude k dispozícii príslušná národná legislatíva, žiadosti, smernice štandardné kontrolné formuláre, príslušné administratívne oznámenia a hlásenia, štandardné dokumenty a formuláre v anglickom jazyku. 

DRUHÁ ČASŤ
Zodpovednosti subjektov pri hospodárení s finančnými prostriedkami pri realizácii programu SAPARD

Článok 5

Zodpovednosť splnomocnenca pre Národný fond

(1)  NAO nesie celkovú zodpovednosť za finančné riadenie v rámci programu SAPARD, riadi činnosť kompetentného orgánu. Funkciu NAO vykonáva štátny tajomník Ministerstva financií SR.

(2)  Zabezpečuje tok národných zdrojov v rámci spolufinancovania.
(3)  Udeľuje úplnú alebo čiastočnú akreditáciu PPA, oznamuje EK informácie o akreditovanej Agentúre SAPARD v súlade s VFD. 

(4)  Informuje EK o udelení alebo odobratí akreditácie Agentúry SAPARD v prípade  splnenia kritérií stanovených Európskou komisiou pre akreditáciu alebo nesplnenia ktoréhokoľvek kritéria pre udelenie akreditácie. Je kontaktným miestom pre informácie o finančnom riadení, ktoré sú zasielané medzi EK a Slovenskou republikou.

(5)  Otvára a ruší bankové  účty programu SAPARD. 

(6)  Schvaľuje žiadosti o poskytnutie prostriedkov ES vo forme Deklarácie výdavkov D-1 (ďalej len „Deklarácia D-1“), predkladané Národným fondom v súlade s mechanizmom stanoveným v Manuáli Národného fondu pre spracovanie žiadostí.

(7)  Ustanovuje Certifikačný orgán. 

(8)  Predkladá ročné vyúčtovanie PPA Európskej komisii spolu s Certifikátom o ročnom zúčtovaní, Správou o výsledkoch auditu a informáciami o finančných prevodoch programu SAPARD do 30. apríla nasledujúceho roku a zabezpečuje vrátenie čiastky ES v súlade s rozhodnutím o opravnom zúčtovaní.

(9)  Zabezpečuje, aby osvedčenie Certifikačného orgánu o ročnom zúčtovaní a správ o audite uvedené vo VFD v odstavci 1 článku 6 časti A  stanovovali najmä, či bola daná primeraná záruka, že zúčtovanie, ktoré má byť zaslané Európskej komisii, je pravdivé, ucelené, kompletne vyplnené, a že postupy vnútornej kontroly boli náležite vykonávané.

(10)  Zodpovedá za navrátenie nevyužitých finančných prostriedkov z programu SAPARD, ako aj za vrátenie nesprávne vyplatených prostriedkov, neoprávnene zadržaných alebo použitých prostriedkov v dôsledku nezrovnalostí.

(11)  Informuje EK prostredníctvom Úradu vlády SR, CKÚ OLAF pre SR o nezrovnalostiach vyskytujúcich sa počas implementácie programu SAPARD, ktoré boli predmetom právneho alebo súdneho vyšetrenia.

(12)  Podpisuje Dohodu medzi Ministerstvom financií SR a PPA o finančnom riadení programu SAPARD.

(13)  Zabezpečuje včasnú aktualizáciu systému finančného výkazníctva a systému podávania správ PPA a útvaru Národného fondu.

Článok 6

Zodpovednosť kompetentného orgánu

(1)  Funkciu kompetentného orgánu plní odbor Národného fondu sekcie európskych záležitostí, ktorý bol zriadený ako samostatný útvar Ministerstva financií spadajúci do pôsobnosti NAO.

(2)  Zabezpečuje celkové finančné riadenie prostriedkov programu SAPARD.

(3)  Zabezpečuje dostatok finančných prostriedkov na účte SKK SAPARD v súlade s ustanoveniami Dohody medzi Ministerstvom financií SR a PPA a jej dodatku.

(4)  Vydáva a odoberá akreditáciu PPA. 

(5)  V prípade nesplnenia ktoréhokoľvek kritéria stanoveného pre udelenie akreditácie PPA okamžite odoberá akreditáciu.

(6)  Pred udelením úplnej alebo čiastočnej akreditácie Národný fond preskúma súlad postupov a organizačného usporiadania administratívy, účtovného systému, platieb a vnútornej kontroly PPA s požiadavkami EK.  Preskúmanie sa zameriava na opatrenia prijaté na ochranu záujmov ES s ohľadom na operácie, ktoré budú financované z programu SAPARD, s prihliadnutím najmä na realizáciu platieb, ochranu financií, bezpečnosť počítačových systémov, vedenie účtovných záznamov, rozdelenie povinností a primeranosti vnútorných a vonkajších kontrol, záruky, ktoré je potrebné získať, čiastky, ktoré je potrebné vymôcť, výber projektov, organizáciu výberových konaní, kontrahovanie a dodržiavanie podmienok stanovených pre verejné obstarávanie v súlade s medzinárodne akceptovanými štandardmi pre audit. kompetentný orgán môže poveriť uskutočňovaním prešetrovania iné orgány.

(7)  Disponuje s bankovými účtami programu SAPARD. K účtu SKK SAPARD má dispozičné právo PPA.  Po nadobudnutí účinnosti zákona 291/2002 o Štátnej pokladnici tieto účty vedie Štátna pokladnica. 

(8)  Zabezpečuje, aby účtovný systém  PPA dosahoval medzinárodné účtovné štandardy. 

Článok 7

Zodpovednosť Riadiaceho orgánu

(1)  Zodpovedá za účinnosť a správnosť koordinácie a podávania správ o monitorovaní a hodnotení programu SAPARD.  S  PPA konzultuje otázky spojené s realizáciou programu SAPARD. 

(2)  Zriaďuje systém zhromažďovania finančných a štatistických informácií o pokroku  v uskutočňovaní programu SAPARD, pokiaľ taký systém už nezriadila PPA a postupuje tieto údaje monitorovaciemu výboru pre program SAPARD v súlade s VFD a kde to bude možné, využije na tento účel počítačové systémy umožňujúce výmenu dát s EK.

(3)  V spolupráci s PPA zaisťuje efektívnu realizáciu monitorovania programu SAPARD a podáva správy o programe SAPARD a pokroku dosiahnutom v rámci jednotlivých opatrení monitorovaciemu výboru pre program SAPARD.
(4)  Navrhuje Európskej komisii zmeny programu SAPARD po konzultácii s PPA a schválení monitorovacím výborom pre program SAPARD.

(5)  Vypracúva a predkladá výročné správy o realizácii programu Európskej komisii po konzultácii s PPA a schválení  monitorovacím výborom pre program SAPARD.

(6)  Organizuje a koordinuje priebežné hodnotenie programu.

(7)  Zodpovedá za zaistenie informovanosti príslušných orgánov o potrebe uskutočnenia vhodných administratívnych zmien v prípadoch, keď sú tieto  zmeny nutné v dôsledku rozhodnutí EK o zmene programu.

(8)  Po prerokovaní v monitorovacom výbore pre SAPARD ročne informuje Európsku komisiu o prijatých a plánovaných iniciatívach týkajúcich sa informovania verejnosti o úlohe, ktorú má Európske spoločenstvo v programe SAPARD a jeho výsledkoch, ktoré následne s ňou prekonzultuje. 

Článok 8

Zodpovednosť Pôdohospodárskej platobnej agentúry

(1)  Pôdohospodárska platobná agentúra plní implementačné a platobné úlohy a ďalšie úlohy vyplývajúce z VFD.

(2)  Implementačné úlohy Pôdohospodárskej platobnej agentúry zahŕňajú: 

a)  zverejnenie oznamu o možnosti podania žiadostí a publikovanie termínov a podmienok pre uznateľnosť projektov;
b)  výber projektov vrátane uplatňovania hodnotiacich kritérií;
c)  kontrolu žiadostí o poskytnutie pomoci z programu SAPARD z hľadiska termínov a podmienok uznateľnosti a kontrolu súladu s VFD vrátane podmienok pre verejné obstarávanie;
d)  písomné stanovenie zmluvných záväzkov medzi PPA a konečnými prijímateľmi  vrátane informácií o možných postihoch v prípade nedodržania týchto záväzkov a, pokiaľ je to potrebné, vydanie súhlasu so začatím práce;
e)  vykonávanie previerok na mieste s cieľom stanovenia  uznateľnosti pred aj po schválení projektu;
f)  následné činnosti na zabezpečenie vývoja projektov, ktoré sa realizujú;
g)  správy o pokroku pri realizácii opatrení podľa stanovených ukazovateľov.

(3)  Platobné úlohy Pôdohospodárskej platobnej agentúry zahŕňajú:

a)  kontrolu žiadostí o platbu;
b)  vykonávanie kontrol na mieste s cieľom overenia uznateľnosti platby;
c)  schválenie platby;
d)  vystavenie platobného príkazu;
e)  zaúčtovanie záväzkov a platieb;
f)  kontroly konečných prijímateľov po uskutočnení platby s cieľom zistenia, či sú aj naďalej rešpektované termíny a podmienky uznateľnosti príspevku, pokiaľ to vyžadujú zmluvné záväzky medzi PPA a konečným prijímateľom alebo ustanovenia programu. V prípade nedodržania podmienok a termínov, ak je tak upravené v zmluvných záväzkoch, PPA žiada o vrátenie platieb a uplatňuje postup v rámci legislatívy SR.

(4)  Ak nie sú implementačné a platobné úlohy uskutočňované v rámci jednej administratívnej štruktúry, PPA môže nimi poveriť iné osoby. Nemôže však delegovať funkcie vystavovania platobných príkazov (od nadobudnutia účinnosti zákona 291/2002 o Štátnej pokladnici predkladania žiadosti o realizáciu platby) a zaúčtovania záväzkov a platieb.

(5)  Predkladá Národnému fondu  štvrťročne žiadosti o poskytnutie finančných prostriedkov EK.

(6)  Predkladá Národnému fondu finančné výkazy a správy.  

(7)  Predkladá Riadiacemu orgánu potrebné informácie pre výkon jeho činnosti v súlade s článkom 7.

(8)  Zabezpečuje vrátenie nepoužitých a neoprávnene vyplatených prostriedkov z účtu SKK SAPARD na príslušné účty ministerstva financií pre Národný fond. 

(9)  PPA zabezpečí prevádzku informačného systému v súlade s článkom 6 bod 8 tak, aby boli dodržané medzinárodné účtovné štandardy.

Článok 9

Zodpovednosť Certifikačného orgánu

(1)  Certifikačný orgán je orgánom, ktorý je vo výkone nezávislým od PPA, a ktorý má primeranú technickú schopnosť vykonávať svoju funkciu. Funkciu Certifikačného orgánu vykonáva na základe poverenia Národného fondu Najvyšší kontrolný úrad SR.

(2)  Vydáva osvedčenie (certifikát) o ročnom zúčtovaní  PPA, ako aj EUR SAPARD účtu týkajúce sa jeho úplnosti, presnosti a pravdivosti, ktoré vychádza z previerky procedúr a niektorých transakcií. Zahŕňa súlad platieb s VFD vzhľadom na schopnosť administratívnych štruktúr Pôdohospodárskej platobnej agentúry a Národného fondu zabezpečiť, aby takáto zhoda bola preverená pred uskutočnením platby. 

(3)  Podáva každoročné správy o primeranosti systému riadenia a kontroly PPA v súvislosti s jeho schopnosťou zabezpečiť zhodu vo výdavkoch v súlade s VFD.
(4)  Overuje existenciu a správnosť časti spolufinancovania z národných verejných zdrojov.

(5)  Certifikačný orgán zaisťuje preverovanie podľa medzinárodných audítorských štandardov a smerníc popísaných v časti E Viacročnej finančnej dohody. 

Článok 10

Zodpovednosť monitorovacieho výboru pre program SAPARD

(1)  Monitorovací výbor pre program SAPARD pravidelne skúma pokrok pri plnení cieľov stanovených v programe a uisťuje sa o efektivite a kvalite realizácie programu SAPARD s cieľom dosiahnutia konkrétnych cieľov. Preveruje dosiahnuté výsledky programu najmä plnenie cieľov stanovených pre rôzne opatrenia a pokrok pri využívaní finančných prostriedkov pridelených pre tieto opatrenia.

(2)  Posudzuje kritériá pre výber projektov a hodnotenie projektov v rámci každého opatrenia a oznamuje k nim svoje stanovisko. 

(3)  Preveruje priebežné hodnotenie programu.

(4)  Posudzuje a schvaľuje výročné a záverečné správy o realizácii programu SAPARD pred ich zasielaním Európskej komisii.

(5)  Posudzuje a schvaľuje prípadné návrhy na zmenu programu pred jeho predložením Európskej komisii.

(6)  Navrhuje EK prostredníctvom Riadiaceho orgánu akúkoľvek zmenu alebo preskúmanie programu, ktoré by mohli uľahčiť dosahovanie jeho cieľov a viesť k zlepšeniu jeho realizácie. 

(7)  Monitoruje vecné plnenie realizácie programu a vypracúva správy o stave implementácie programu pre Spoločný monitorovací výbor.

(8)  Zabezpečuje koordináciu svojej činnosti medzi programom SAPARD a programami ISPA a PHARE a pomocou poskytnutou medzinárodnými finančnými a úverovými inštitúciami. V tomto zmysle informuje Spoločný monitorovací výbor.

(9)  Zodpovedá za presuny finančných prostriedkov v rámci priorít programu.

(10)  Schvaľuje a priebežne rozhoduje o pridelení úrokov získaných z účtu EUR SAPARD k jednotlivým opatreniam Plánu rozvoja poľnohospodárstva a vidieka.

TRETIA ČASŤ
Financovanie programu SAPARD

Článok 11

Podpora v rámci programu SAPARD

(1)  Podpora v rámci programu SAPARD zahŕňa v zmysle cieľov článku 2 bod a) projekty zamerané na trvalo udržateľný rozvoj poľnohospodárstva a vidieka v zmysle ustanovení programu. Z programu môžu byť financované aj predbežné štúdie, výmenné pobyty, hodnotenia a kontroly.

(2)  Podpora ES sa poskytuje pre projekty, ktoré umožnia dosiahnuť súlad s cieľmi Partnerstva pre vstup, a to najmä vo vzťahu k:
-  prispievaniu k realizácii acquis communautaire týkajúcej sa spoločnej hospodárskej politiky a príbuzných politík,
-  riešeniu prioritných a špecifických problémov so zameraním na trvalo udržateľný rozvoj poľnohospodárstva a vidieckych oblastí.

(3)  Podpora pre poľnohospodárstvo a rozvoj vidieka sa poskytuje v súlade s prioritami a opatreniami stanovenými v rámci Plánu rozvoja poľnohospodárstva a vidieka SR na roky 2000 – 2006 pre jeden alebo viac projektov, ktoré musia byť v súlade s acquis communautaire. Priority rozvoja poľnohospodárstva a vidieka pre program SAPARD v rámci programu rozvoja poľnohospodárstva a vidieka SR sú nasledovné:

(a)  zlepšenie poľnohospodárskeho výrobného sektoru vrátane potravinárskeho priemyslu;
(b)  trvalo udržateľný rozvoj vidieka;
(c)  rozvoj ľudských aktivít.

(4)  Slovenská republika zabezpečí, že budú uprednostňované najmä tie projekty, ktoré napomôžu k zlepšeniu efektívnosti trhu, úrovne akosti a zdravia, ako aj k tvorbe nových pracovných miest vo vidieckych oblastiach v súlade so zásadami ochrany životného prostredia.

(5)  Projekty musia byť v súlade s cieľmi Spoločnej hospodárskej politiky, najmä s tými, ktoré sa týkajú organizácie spoločného trhu a nesmú deformovať trh. 

(6)  Podpora v rámci programu SAPARD sa poskytuje počas obdobia rokov 2000 - 2006. 

(7)  Pristúpením Slovenskej republiky k Európskej únii zaniká možnosť vstupovať do ďalších záväzkov s konečnými prijímateľmi, ktoré by boli financované z programu SAPARD.

Článok 12

Zdroje financovania programu SAPARD

(1)   Projekty programu SAPARD môžu byť financované zo zdrojov:

a)  Európskych spoločenstiev;
b)  štátneho rozpočtu;
c)  konečného prijímateľa (minimálne 50 % z celkových oprávnených nákladov pri projektoch vytvárajúcich výnosy).

Článok 13

Viacročná finančná dohoda pre program SAPARD

(1)  Viacročná finančná dohoda pre program SAPARD bola uzatvorená medzi Európskou komisiou v mene Európskych spoločenstiev a Slovenskou republikou pre obdobie rokov 2000 – 2006.

(2)  Stanovuje podmienky finančného riadenia, monitorovania a hodnotenia, jej súčasťou sú prílohy štvrťročných a ročných prehlásení o výdavkoch, smernice pre Certifikačný orgán a znenie predpisov ES uvedených v nariadení Rady č. 2222/2000/ES o finančných pravidlách pre SAPARD prispôsobených pre túto Dohodu. Stanovuje technický, právny a administratívny rámec pre uskutočňovanie programu rozvoja poľnohospodárstva a vidieka SR v súlade s podporou EÚ v rámci predvstupovej pomoci.

(3)  Viacročnú finančnú dohodu podpisujú za vládu Slovenskej republiky národný koordinátor zahraničnej pomoci, minister financií SR a minister pôdohospodárstva SR a za Európsku komisiu jej poverený zástupca.

Článok 14

Ročná finančná dohoda

(1)  Ročná finančná dohoda sa  uzatváramedzi Európskou komisiou a vládou Slovenskej republiky pre každý rok (2000 – 2003).

(2)  Stanovuje maximálnu výšku finančného záväzku ES pre SR v rámci programu SAPARD na príslušný rok a lehotu splatnosti tohto záväzku. 

(3)  Ročnou finančnou dohodou možno na základe dohody oboch zmluvných strán prijímať dodatky k ustanoveniam Viacročnej finančnej dohody.

(4)  Ročnú finančnú dohodu podpisujú za vládu Slovenskej republiky národný koordinátor zahraničnej pomoci, minister financií SR a minister pôdohospodárstva SR a za Európsku komisiu jej poverený zástupca.

Článok 15

Zmluva s konečným prijímateľom

(1)  Zmluva s konečným prijímateľom sa uzatvára medzi  PPA a konečným prijímateľom.

(2)  Návrh zmluvy pre príslušný projekt vypracuje PPA a prerokuje s konečným prijímateľom.

(3)  Zmluva s konečným prijímateľom o poskytnutí finančnej pomoci obsahuje celkovú výšku príspevku z programu SAPARD, ktorá zahŕňa príspevok z ES, štátneho rozpočtu, termíny a podmienky platieb konečnému prijímateľovi. Zmluva bude obsahovať aj ustanovenia o kontrole, o povinnosti konečného prijímateľa predkladať správy a údaje o vykonaných prácach PPA, o podmienkach v oblasti účtovníctva a zodpovednostiach pri nezrovnalostiach.

(4)  Zmluvu s konečným prijímateľom podpisujú riaditeľ PPA a štatutárny zástupca konečného prijímateľa.

Článok 16

Dohoda medzi Ministerstvom financií SR a Pôdohospodárskou platobnou agentúrou o finančnom riadení programu SAPARD

(1)  Dohoda o finančnom riadení programu SAPARD v SR sa uzatvára medzi Ministerstvom financií SR a Pôdohospodárskou platobnou agentúrou 

(2)  Dohoda určuje rozdelenie zodpovedností pri finančnom riadení programu SAPARD prostredníctvom Národného fondu a Pôdohospodárskej platobnej agentúry v súlade Viacročnou finančnou dohodou v nej stanovenými právami a povinnosťami.

(3)  Dohodu o finančnom riadení programu SAPARD v  SR podpisujú NAO, riaditeľ Národného fondu a generálny riaditeľ  PPA.

Článok 17

Rámcová dohoda o stanovení Certifikačného orgánu

(1)  Rámcová dohoda o stanovení Certifikačného orgánu a plnení úloh určených pre Certifikačný orgán vo vzťahu k Viacročnej finančnej dohode pre SAPARD sa uzatvára medzi Národným fondom a Najvyšším kontrolným úradom SR. 

(2)  Rámcová dohoda ustanovuje Najvyšší kontrolný úrad SR za Certifikačný orgán.
(3)  Táto Dohoda má platnosť po dobu platnosti Viacročnej finančnej dohody pre program SAPARD.

(4)  Rámcovú dohodu podpisujú NAO a predseda NKÚ.

3.1 Financovanie zo zdrojov ES

Článok 18

Rozsah a forma podpory

(1)  Alokácia podpory zo zdrojov ES v rámci programu SAPARD predstavuje v programovom období do roku 2006 suma 18,6 mil. EUR ročne v stálych cenách roku 1999. 

(2)  Objem finančných príspevkov v rámci predvstupovej pomoci pre každú z krajín uchádzajúcu sa o členstvo v EÚ sa zakladá na nasledovných kritériách:
-  počet obyvateľov aktívne  zapojených do poľnohospodárstva,
-  poľnohospodárska oblasť,
-  hrubý domáci produkt na obyvateľa vo vyjadrení kúpnej sily,
-  špecifická územná situácia.

(3)  Podpora ES má formu nenávratnej priamej pomoci za podmienok splnenia ustanovení Viacročnej finančnej dohody a príslušnej Ročnej finančnej dohody. 

(4)  Rozsah financovania zo zdrojov ES môže dosiahnuť 75 % celkových uznateľných verejných  výdavkov. Na účely opatrení podľa bodu 6 tohto článku môže finančný príspevok ES dosiahnuť až 100 % celkových uznateľných nákladov. 

(5)  Pri podpore projektov vytvárajúcich výnosy môžu verejné výdavky dosiahnuť 50 % celkových uznateľných výdavkov, z čoho 75 % môže tvoriť príspevok ES. Príspevok ES podlieha ustanovenému limitu podielu pomoci a kumulácie prostriedkov zo štátneho rozpočtu. 

(6)  Na financovanie projektov realizovaných na základe iniciatívy ES s cieľom predbežných štúdií, výmenných pobytov, hodnotení a kontroly možno v súlade s nariadením Rady č. 1268/1999/ES vynaložiť až 2 % ročného objemu prostriedkov.

3.2. Spolufinancovanie zo štátneho rozpočtu

Článok 19

Rozsah a forma pomoci

(1)  Spolufinancovanie projektov SAPARD zo štátneho rozpočtu predstavuje 25 % z verejných výdavkov.. 

(2)  Podpora zo štátneho rozpočtu má formu nenávratnej priamej pomoci.

Článok 20

Postup pri zabezpečení spolufinancovania zo štátneho rozpočtu

(1)  Pri príprave návrhu štátneho rozpočtu MP SR predkladá Ministerstvu financií SR požiadavky na spolufinancovanie projektov SAPARD zo štátneho rozpočtu v súlade s podpísanými RFD a predpokladom čerpania finančných prostriedkov konečnými prijímateľmi.

(2)  NF navrhuje výšku rezervy pre potreby hradenia kurzových rozdielov, nezrovnalostí, daní z úrokov a bankových poplatkov.

(3)  NF navrhuje výšku rezervy pre potreby vracania DPH v súlade s článkom 41 týchto Pokynov beneficientom, ktorí nie sú platiteľmi dane a beneficientom, ktorí ako platitelia dane nemajú právo na odpočítanie dane v súvislosti s realizáciou projektov SAPARD.

(4)  NF zabezpečuje spolufinancovanie projektov programu SAPARD zo štátneho rozpočtu v rámci kapitoly Všeobecná pokladničná správa v súlade so schválenou Ročnou finančnou dohodou a zároveň zabezpečuje rezervu pre potreby hradenia kurzových rozdielov. 

(5)  Nevyčerpané prostriedky na spolufinancovanie programu SAPARD zo štátneho rozpočtu pre príslušný rok prechádzajú do nasledujúceho rozpočtového roka na použitie na ten istý účel v súlade so zákonom č. 523/2004 Z. z. o rozpočtových pravidlách verejnej správy.

3.3 Účty programu SAPARD

Článok 21

Všeobecné podmienky pre vedenie a disponovanie s účtami

(1)  Ministerstvo financií SR otvorí účty pre NF uvedené v článku 22 týchto pokynov. Majiteľom týchto účtov je Ministerstvo financií SR, ktoré má právo ich otvárať a rušiť.  

(2)  Ministerstvo financií SR má dispozičné právo k účtom EUR SAPARD, SKK NF/kof, SKK NF/B a účet SAPARD DPH. Pôdohospodárska platobná agentúry má dispozičné právo k účtu SKK SAPARD. 
(3)  Účty sú vedené v Štátnej pokladnici.

(4)  Podmienky vedenia účtov sú zakotvené v Rámcovej zmluve o vedení bežných účtov Ministerstva financií SR pre Národný fond v  Štátnej pokladnici a o zabezpečovaní bankových operácií na týchto účtoch a jej dodatkov medzi MF SR aŠP. 

(5)  Analytická evidencia jednotlivých finančných transakcií na účtoch sa uskutočňuje prostredníctvom systému odsúhlaseného Európskou komisiou, čo umožňuje sledovanie každého projektu.

Článok 22

Účty programu SAPARD

Financovanie programu SAPARD sa uskutočňuje prostredníctvom nasledovných účtov MF SR vedených v Štátnej pokladnici:
-  Účet EUR SAPARD, vedený v EUR 
-  Účet SKK NF/kof, vedený v SKK  
-  Účet SKK NF/B, vedený v SKK 
-  Účet SKK SAPARD, vedený v SKK 
-  Účet SKK DPH, vedený v SKK

Článok 23

Účet EUR SAPARD

(1)  MF SR na základe pokynu NAO otvorí devízový účet EUR SAPARD v  Štátnej pokladnici pre projekty programu SAPARD.

(2)  Tento účet slúži na prijatie prostriedkov ES v rámci programu SAPARD a na ich prevod v SKK na účet SKK SAPARD.  

(3)  Bankové poplatky za vedenie tohto účtu sa hradia z účtu SKK NF/B.  

(4)  Pripísané úroky k tomuto účtu tvoria dodatočný finančný zdroj pre účely programu SAPARD. O pridelení dodatočných finančných zdrojov získaných z úrokov z účtu EUR SAPARD a ich rozdelení na jednotlivé opatrenia Plánu rozvoja poľnohospodárstva a vidieka rozhoduje monitorovací výbor pre program SAPARD.

(5)  Úroky vzniknuté na tomto účte nepodliehajú žiadnej dani podľa ustanovení VFD.

(6)  Účtovníctvo za tento účet vedie  Sekcia európskych záležitostí  MF SR

(7)  Tento účet je úročený mesačne.

Článok 24

Účet SKK NF/kof

(1)  MF SR na základe pokynu NAO otvára účet v  Štátnej pokladnici určený na zabezpečenie spolufinancovania programu SAPARD zo štátneho rozpočtu. 

(2)  Tento účet slúži na prijatie finančných prostriedkov zo štátneho rozpočtu z kapitoly Všeobecná pokladničná správa a na ich prevod na účet SKK SAPARD. 

(3)  Bankové poplatky za vedenie tohto účtu sa nehradia. 

(4)  Účtovníctvo za tento účet vedie  Sekcia európskych záležitostí  MF SR.

Článok 25

Účet SKK NF/B

(1)  MF SR na základe pokynu NAO otvára v  Štátnej pokladnici účet SKK NF/B.

(2)  Tento účet slúži na vyrovnávanie kurzových rozdielov, daní z úrokov, bankových poplatkov a nezrovnalostí. 

(3)  Finančné prostriedky sa na tento účet prevádzajú z kapitoly VPS na základe žiadostí NAO podávaných súbežne so žiadosťami o pridelenie finančných prostriedkov EK a žiadosťami o pridelenie finančných prostriedkov z kapitoly VPS.  

(4)  Bankové poplatky za vedenie účtu sa nehradia.

(5)  Účtovníctvo za tento účet vedie. Sekcia európskych záležitostí  MF SR

Článok 26

Účet SKK SAPARD

(1)  MF SR na pokyn NAO otvára v  Štátnej pokladnici účet SKK SAPARD. 

(2)  Tento účet slúži na prijatie finančných prostriedkov z účtov EUR SAPARD a SKK NF/kof a na ich prevod na účty konečných prijímateľov. 
(3)  Bankové poplatky za vedenie tohto účtu sa nehradia.  

(4)  Pripísané úroky k tomuto účtu tvoria dodatočný finančný zdroj pre účely programu SAPARD  a prevádzajú sa v príslušnom pomere spolufinacovania na účty EUR SAPARD a SKK NF/kof.

(5)  Dane z úrokov vzniknuté na tomto účte sa hradia z účtu SKK NF/B.

(6)  Účtovníctvo za tento účet vedie Pôdohospodárska platobná agentúra

(7)  Tento účet je úročený mesačne.

Článok 27

Účet SKK DPH

(1)  MF SR na pokyn NAO otvára v Štátnej pokladnici účet SKK DPH.

(2)  Tento účet slúži na preplácanie DPH v súlade s článkom 41 týchto Pokynov beneficientom, ktorí nie sú platiteľmi dane a beneficientom, ktorí ako platitelia dane nemajú právo na odpočítanie dane v súvislosti s realizáciou projektov SAPARD. 

(3)  Účtovníctvo za tento účet vedie  Sekcia európskych záležitostí  MF SR.

(4)  Bankové poplatky za tento účet sú hradené z účtu SKK NF/B.

3.4 Platby

Platby z prostriedkov ES

Článok 28

Platby z prostriedkov ES

(1)  Platby z EK ako podiel ES na financovaní programu SAPARD v Slovenskej republike sa uskutočňujú v súlade s VFD a Ročnou finančnou dohodou na účet EUR SAPARD. 

(2)  Platby finančných prostriedkov ES môžu byť vo forme preddavku, priebežnej platby a záverečnej platby.

(3)  Prevod finančných prostriedkov ES uskutočňuje EK na základe Deklarácie D-1.

(4)  Pôdohospodárska platobná agentúra predkladá Národnému fondu štvrťročne žiadosť o pridelenie finančných prostriedkov z EK, ktorú po preverení Národným fondom podpisuje, potvrdzuje a odovzdáva Európskej komisii splnomocnenec pre Národný fond v mene Slovenskej republiky, a to najneskôr do jedného mesiaca od konca každého štvrťroka. Dodatočné žiadosti je možno predložiť, len pokiaľ je odôvodnené riziko, že čistý zostatok na účte EUR SAPARD bude vyčerpaný pred spracovaním nasledujúcej štvrťročnej žiadosti.

(5)  Finančné prostriedky ES sa poskytujú podľa poradia termínov uzavretia záväzkov. Rozpočtové záväzky ES voči Slovenskej republike sa vedú na účtoch Európskej komisie na základe rozhodnutia EK o potvrdení podpísania jednotlivých Ročných finančných dohôd.

(6)  Záväzky v zmysle všeobecného pravidla sa vykonávajú ročne. Prvý finančný záväzok na účtoch Európskej komisie pre Slovenskú republiku sa vykoná na základe prijatia rozhodnutia EK o potvrdení podpísania Ročnej finančnej dohody. Následné finančné záväzky sa vykonávajú každý rok na základe prijatia rozhodnutia Európskej komisie o potvrdení podpísania každej Ročnej finančnej dohody so SR. Každý ročný finančný záväzok je stanovený  v Ročnej finančnej dohode.

(7)  Prevod finančných prostriedkov ES uskutočňuje EK na účet EUR SAPARD najneskôr do dvoch mesiacov (okrem preddavku) od obdržania prijateľnej žiadosti o pridelenie finančných prostriedkov z EK za predpokladu, že:

(a)  overenia podľa VFD, časti A, článku 7, odseky 6 a 8 nepoukázali na žiadne problémy;
(b)  nebolo rozhodnuté o žiadnom zastavení platieb týkajúcich sa projektov, ktoré sú predmetom daných žiadostí.
(8)  Platby prostriedkov ES (okrem preddavku) uskutočňuje EK len na základe skutočne vynaložených prostriedkov na projekty.
(9)  Finančné záväzky Európskej komisie pre Slovenskú republiku podľa platných RFD sa môžu čerpať v zmysle nariadenia EK č. 188/2003 nasledovne:

-  finančné záväzky týkajúce sa RFD pre r. 2000 do 31.12.2004
-  finančné záväzky týkajúce sa RFD pre r. 2001 do 31.12.2005
-  finančné záväzky týkajúce sa RFD pre r. 2002 až 2003 do 31.12.2006
-  finančné záväzky týkajúce sa ročných alokácií na obdobie po roku 2003 do 31.12 nasledujúcich dvoch rokov po roku prijatia príslušných finančných záväzkov.

Prevod prostriedkov ES na účet EUR SAPARD

Článok 29

Preddavok

Prevod preddavku zrealizuje EK po splnení nasledovných podmienok:
a)  schválenie programu;

b)  podpísanie VFD a RFD;

c)  akreditácia Pôdohospodárskej platobnej agentúry (ak článok.3, odsek1, časti A  VFD je splnený);

d)  zriadenie príslušných účtov pre program SAPARD.

Táto platba, ktorá môže byť vykonaná vo viac než jednej splátke, neprekročí 49 % ročného finančného záväzku pre Slovenskú republiku, stanoveného v prvej Ročnej finančnej dohode. 
Platba sa uhradí späť v EUR s vytvoreným úrokom, pokiaľ EK v priebehu 18 mesiacov od dátumu pripísania preddavku na účet EUR SAPARD neobdrží prijateľnú žiadosť o pridelenie finančných prostriedkov ES. 
Ak výška platby preddavku na účet EUR SAPARD je nižšia ako 49 % ročného finančného záväzku Európskej komisie voči SR, môže byť predložená Európskej komisii požiadavka na dodatočné platby preddavku v rozsahu celkového limitu 49 %. Žiadosti o dodatočnú platbu preddavku musia vychádzať zo sumy uvedenej v prehlásení o výdavkoch, ktoré neboli ešte uhradené. EK uskutoční ďalšie platby preddavku na účet EUR SAPARD podľa požiadavky.

Článok 30

Priebežná platba

(1)  Európska komisia uskutočňuje priebežné platby na úhradu výdavkov skutočne zaplatených v rámci programu SAPARD. Tieto výdavky sú uvedené v žiadosti o pridelenie finančných prostriedkov z EK, predkladané Pôdohospodárskou platobnou agentúrou Národnému fondu, ktorú NAO po preverení postupuje Európskej komisii. 

(2)  Deklarácia D-1 pozostáva z nasledovných častí:
-  výkaz výdajov v kumulatívnej výške vyplatených súm v rámci programu,
-  prehlásenie o súlade týchto čiastok s údajmi vo finančných výkazoch,
-  výkaz zostatkov účtov, kurzových rozdielov, úrokov, 
-  písomné prehlásenie NAO o správnosti informácií.

(3)  K Deklarácií D-1 sa prikladá príloha obsahujúca podrobnosti o dlhoch.

(4)  Priebežné platby sa uplatňujú za splnenia nasledovných podmienok:

a)  výročná správa o realizácii programu SAPARD z predchádzajúceho roku sa postúpila Európskej komisii;
b)  tam, kde je to potrebné, strednodobé vyhodnotenie sa postúpilo Európskej komisii;
c)  výdavky na jednotlivé projekty musia byť v súlade s programom vrátane, pokiaľ je to vhodné, flexibility medzi opatreniami a musia byť v rozsahu príspevku ES podľa uzavretej Ročnej finančnej dohody;
d)  akékoľvek odporúčania Európskej komisie mienené na odstránenie nedostatkov v monitorovacom a riadiacom systéme sú zohľadnené v stanovenom termíne;
e)  rozhodnutie EK o schválení účtov a rozhodnutie EK o opravnom zúčtovaní sú zohľadnené;
f)  informácie požadované Európskou komisiou potrebné na objasnenie akýchkoľvek častí týkajúcich sa žiadosti o pridelenie finančných prostriedkov z EK sú predložené.

(5)  Celkový úhrn platieb preddavku a priebežných platieb, ktoré sú uskutočnené v súlade s programom, neprekročí 95 % záväzku ES voči SR v rámci programu SAPARD.

Článok 31

Záverečná platba

(1)  Záverečná platba Európskej komisie na účet EUR SAPARD sa uskutočňuje na základe žiadosti o prevod záverečnej platby z Európskej komisie, ktorú vypracúva  Pôdohospodárska platobná agentúraa po schválení NAO ju Európskej komisii predkladá NF.

(2)  Záverečná platba založená na báze oprávnene a skutočne vynaložených prostriedkov môže byť uskutočnená za predpokladu, že:

a)  splnomocnenec pre Národný fond predloží Európskej komisii v priebehu šiestich mesiacov pred ukončením doby vyplácania stanovenej v poslednej  Ročnej finančnej dohode  potvrdený výpis o uskutočnených výdavkoch;
b)  sa prijali rozhodnutia o schválení účtov a opravnom účtovaní;
c)  bola Európskej komisii predložená a schválená posledná výročná správa o realizácii programu.

Prevod prostriedkov ES z účtu EUR SAPARD na účet SKK SAPARD

Článok 32

Prevod z účtu EUR SAPARD na účet SKK SAPARD

(1)  Prevod finančných prostriedkov ES z účtu EUR SAPARD na účet SKK SAPARD v SKK sa uskutočňuje na základe žiadosti Pôdohospodárskej platobnej agentúry o pridelenie finančných prostriedkov z Národného fondu, a to súčasne s prevodom prostriedkov štátneho rozpočtu z účtu SKK NF/kof  v pomere - 75 % z ES, Agent25 % zo štátneho rozpočtu z celkovej prevádzanej čiastky.
(2)  Žiadosti o pridelenie finančných prostriedkov z Národného fondu vypracúva Pôdohospodárska platobná agentúra a po schválení riaditeľom  Pôdohospodárskej platobnej agentúryich predkladá jedenkrát do týždňa Národnému fondu. NF overí žiadosti Pôdohospodárskej platobnej agentúry a následne prevedie finančné prostriedky na účet SKK SAPARD. 

(3)  NF zabezpečí, že príspevok ES bude prevedený z účtu EUR SAPARD na účet SKK SAPARD súčasne s príspevkom štátneho rozpočtu, najneskôr do 5 dní po obdržaní žiadosti o pridelenie finančných prostriedkov. V žiadnom prípade nemôže byť príspevok ES prevedený z účtu EUR SAPARD na účet SKK SAPARD pred prevedením príspevku štátneho rozpočtu.

(4)  O uvoľnení prostriedkov ES a ich prevedení na účet SKK SAPARD rozhoduje NAO.

(5)  Vzniknuté kurzové rozdiely sa hradia z účtu SKK NF/B.

(6)  Zodpovednosť za správne vyplatenie finančných prostriedkov ES na účet SKK SAPARD nesie NAO.

Platby z prostriedkov štátneho rozpočtu

Článok 33

Prevod prostriedkov z kapitoly VPS na účet SKK NF/kof

(1)  Prevod preddavku v zodpovedajúcej výške z kapitoly VPS na účet SKK NF/kof sa uskutočňuje na základe žiadosti Národného fondu o pridelenie preddavku z VPS a vyjadrení financujúceho odboru. Žiadosť musí obsahovať zdôvodnenie požadovanej výšky prevodu. 

(2)  Prevod priebežných platieb z kapitoly VPS na účet SKK NF/kof  sa uskutočňuje na základe žiadostí Národného fondu o pridelenie finančných prostriedkov z VPS a vyjadrení financujúceho odboru. NF podáva žiadosti štvrťročne súčasne so žiadosťami o pridelenie finančných prostriedkov z EK v súlade s ustanoveniami článkov 28 a 30.  Žiadosť musí obsahovať zdôvodnenie požadovanej výšky na základe stavu na účte SKK NF/kof.

(3)  Prevod zostávajúcich finančných prostriedkov z kapitoly VPS na účet SKK NF/kof sa uskutočňuje na základe žiadosti Národného fondu o pridelenie finančných prostriedkov z VPS a vyjadrení financujúceho odboru. 

(4)  Prevod finančných prostriedkov z kapitoly VPS na účet SKK NF/kof sa uskutočňuje  najneskôr do 5 týždňov od obdržania prijateľnej žiadosti NF o platbu v príslušnej výške. 

Článok 34

Prevod z účtu SKK NF/kof na účet SKK SAPARD

(1)  Prevod finančných prostriedkov z účtu SKK NF/kof na účet SKK SAPARD sa uskutočňuje na základe žiadosti Pôdohospodárskej platobnej agentúry o pridelenie finančných prostriedkov z Národného fondu, a to súčasne s finančnými prostriedkami ES z účtu EUR SAPARD  v pomere - 25 % zo štátneho rozpočtu, 75 % z ES z celkovej prevádzanej čiastky.

(2)  Žiadosti o pridelenie finančných prostriedkov z Národného fondu vypracúva Pôdohospodárska platobná agentúra a po schválení generálnym riaditeľom  Pôdohospodárskej platobnej agentúry ich predkladá jedenkrát do týždňa Národnému fondu. NF overí žiadosti Pôdohospodárskej platobnej agentúry a následne prevedie finančné prostriedky na účet SKK SAPARD. 

(3)  Zodpovednosť za správne vyplatenie finančných prostriedkov štátneho rozpočtu z účtu SKK NF/kof nesie NAO. 

Platby konečným prijímateľom

Článok 35

Prevod z účtu SKK SAPARD na účet konečného prijímateľa

(1)  Prevod finančných prostriedkov z účtu SKK SAPARD na účet konečného prijímateľa  sa uskutočňuje v súlade s podmienkami stanovenými v zmluve s konečným prijímateľom najneskôr do 5 dní od prevedenia prostriedkov z účtu EUR SAPARD, a to v pomere 75 % z prostriedkov ES a 25 % z prostriedkov štátneho rozpočtu z celkovej prevádzanej čiastky. Príspevok  z prostriedkov ES pre opatrenie č. 9  bude v určitých prípadoch presne  stanovených v Pláne rozvoja poľnohospodárstva a vidieka SR limitovaný na 80%  celkových verejných výdavkov  a v jednom prípade bude činiť 100% celkových verejných výdavkov. V prípade, že nie je možné dodržať uvedené podmienky, finančné prostriedky budú vrátené na účty EUR SAPARD a SKK NF/kof.

(2)  Platby finančných prostriedkov v prospech konečných prijímateľov sú založené na prehláseniach o výdavkoch vynaložených  konečným prijímateľom doložených originálmi uhradených faktúr a dokladmi o ich úhrade. Takéto prehlásenia  majú obsahovať len výdavky vzniknuté najskôr v deň podpísania zmluvy s konečným prijímateľom, podľa ktorej sa žiadateľ stáva konečným prijímateľom pomoci v rámci programu SAPARD pre daný projekt. 

(3)  Pôdohospodárska platobná agentúra zabezpečí včasné vybavenie žiadostí o pridelenie finančných prostriedkov v prospech konečných prijímateľov.  V prípadoch, keď od obdržania podkladov potrebných na vykonávanie platby na účet konečného prijímateľa do vystavenia platobného príkazu uplynú viac než tri mesiace, môže dôjsť k zníženiu spolufinancovania zo strany ES.

(4)  Zodpovednosť za správne vyplatenie finančných prostriedkov ES z účtu SKK SAPARD na účet konečného prijímateľa a ich prevedenie na účet konečného prijímateľa nesie Pôdohospodárska platobná agentúra 

3.5 Nezrovnalosti

Článok 36

Nezrovnalosti

(1)  Za nezrovnalosť sa považuje akékoľvek porušenie ustanovení týchto pokynov, finančného memoranda, nariadení ES a legislatívy SR, vzťahujúcich sa na program SAPARD, vyplývajúce z nesprávneho konania, nedbanlivosti subjektu, ktorý nezrovnalosť spôsobil, alebo z neoprávnene použitých, prípadne nesprávne vyplatených finančných prostriedkov v rámci programu SAPARD. 

(2)  Pôdohospodárska platobná agentúra je povinná o vzniknutých nezrovnalostiach informovať Národný fond najneskôr do troch pracovných dní od ich zistenia. 

(3)  Nezrovnalosti vzniknuté počas realizácie programu SAPARD hlási Národný fond  Európskej komisii prostredníctvom Úradu vlády SR, CKÚ OLAF pre SR vo forme a v termínoch stanovených vo VFD v časti F.

(4)  Čiastky vzniknuté v dôsledku nezrovnalosti, súvisiace s príspevkom ES, uhrádza konečný prijímateľ Pôdohospodárskej platobnej agentúre. 

(5)  Za neoprávnene použité finančné prostriedky sa považujú prostriedky, ktoré neboli použité v súlade s článkom 4, časť B, VFD o prijateľnosti výdavkov.

(6)  Za nesprávne vyplatené finančné prostriedky sa považujú prostriedky, ktoré boli prevedené chybným bankovým prevodom. Takýto prevod môže vzniknúť pri nesprávnom zadaní čísla účtu alebo majiteľa účtu, príp. pri opakovaní platby. Po korigovaní chyby nasleduje stornovanie chybného prevodu a prevedenie finančných prostriedkov na správny účet. V tých prípadoch, kedy sa neumožňuje spätný prevod v rámci bankových finančných pohybov pri výskyte chybných bankových prevodov, sa uplatňuje postup podľa článkov 37 a 38.

(7)  Za vrátenie nesprávne vyplatených prostriedkov zodpovedá subjekt, ktorý platbu vykonal.

(8)  Za odvod neoprávnene použitých alebo zadržaných prostriedkov programu SAPARD a penále zodpovedá Pôdohospodárska platobná agentúra.

(9)  Za vrátenie nesprávne vyplatených a neoprávnene použitých prostriedkov Európskej komisii zodpovedá NAO.

Článok 37

Vrátenie finančných prostriedkov

(1)  Nesplnenie povinnosti, ktorá zakladá nárok Pôdohospodárskej platobnej agentúry na odstúpenie od zmluvy, je dôvodom, aby subjekt, ktorý porušil svoje povinnosti, finančné prostriedky vrátil. 

(2)  Subjekt uvedený v bode 1 tohto článku okamžite vracia finančné prostriedky subjektu, ktorý mu ich poskytol.

(3)  Pôdohospodárska platobná agentúra zabezpečí vedenie systému uznávania všetkých splatných čiastok a zaznamenávania všetkých dlhov v knihe dlžníkov vrátane nezrovnalostí pred ich prijatím. Kniha dlžníkov podlieha pravidelnej kontrole vykonávanej s cieľom zabezpečiť kroky k uhradeniu dlhov po lehote splatnosti, predovšetkým v prípade prepadnutia záruk a vrátených platieb. Akýkoľvek finančný príspevok zapisovaný na ťarchu ES v súvislosti s týmito čiastkami vrátane nezrovnalostí sa odpíše na konci druhého roku nasledujúceho po jeho zaznamenaní v knihe dlžníkov a NF ich odpočíta z nasledovnej žiadosti o pridelenie finančných prostriedkov z EK.

(4) NAO v súvislosti s nezrovnalosťami požiada EK o možnosť použitia týchto prostriedkov pre program SAPARD.  NAO a Pôdohospodárska platobná agentúra sú súčasne povinní:

a)  prijať opatrenia potrebné pre vrátenie neoprávnene použitých a nesprávne vyplatených prostriedkov;
b)  určiť osobnú zodpovednosť za vykonanie neoprávnene použitých a nesprávne vyplatených prostriedkov.

Článok 38

Opatrenia pri zistených nezrovnalostiach

(1)  Prípadný výskyt nezrovnalostí alebo neschopnosť uplatniť požadované nápravné opatrenia môžu mať za následok zníženie, pozastavenie alebo zrušenie pomoci pre dotknutý projekt zo strany EK, alebo požiadavku na vrátenie vyplatených čiastok. 

(2)  Opatrenia pri nezrovnalostiach môžu byť:

a)  zadržanie platieb;
b)  vypovedanie zmluvy s konečným prijímateľom a povinnosť vrátenia celkovej sumy do 5 dní v súlade so zmluvou s konečným prijímateľom;
c)  vylúčenie konečného prijímateľa z programu SAPARD;
d)  podanie podnetu na začatie trestnoprávneho a správneho konania.

(3)  Opatrenia vymenované v bode 2 a) až d) sú uplatňované Pôdohospodárskou platobnou agentúrou. Opatrenie uvedené v bode a) môže uplatňovať tiež NAO voči Pôdohospodárskej platobnej agentúre .
(4)  Subjekty postihnuté opatreniami v bodoch 2 a) až c) môžu podať sťažnosť u subjektov, ktoré uplatnili tieto opatrenia. 

3.6 Používanie EUR a kurzové rozdiely

Článok 39

Používanie EUR a výmenný kurz

(1)  Hodnoty uvedené v predkladanej Deklarácii D-1 sa vyjadrujú aj v EUR.

(2)  Hodnoty uvedené v predkladanej žiadosti o pridelenie finančných prostriedkov z NF sa vyjadrujú v SKK.

(3)  Platby Európskej komisie na účty Národného fondu sa realizujú v EUR.

(4)  Národný fond zodpovedá za zabezpečenie správneho používania EUR vo výkazoch výdavkov predkladaných EK.

(5)  Pôdohospodárska platobná agentúra  vedie záznamy o každej platbe konečnému prijímateľovi, ktoré sa vyjadrujú aj v EUR.

(6)  Výmenným kurzom medzi EUR a SKK je kurz zverejnený pre Slovenskú republiku Európskou centrálnou bankou na internete o 14.15 hod. stredoeurópskeho času, pričom: 

(a)  pri platbách Pôdohospodárskej platobnej agentúry  z účtu SKK SAPARD na účet konečného prijímateľa je to kurz platný k predposlednému pracovnému dňu EK v mesiaci predchádzajúcemu mesiac, počas ktorého boli výdavky a príjmy zaznamenané v účtovníctve Pôdohospodárskej platobnej agentúry. Dátum, keď bol vydaný platobný príkaz v prospech konečného prijímateľa, je dátumom, keď bol výdavok zaznamenaný v účtovníctve Pôdohospodárskej platobnej agentúry;
(b)  pri preplatkoch uskutočnených Pôdohospodárskou platobnou agentúrou z účtu SKK SAPARD na účet konečného prijímateľa je to kurz platný k predposlednému pracovnému dňu Európskej komisie v mesiaci, ktorý predchádza mesiacu, počas ktorého bol preplatok prvýkrát zaznamenaný;
(c)  pri čiastkach uvedených v rozhodnutí o schválení účtov a opravnom zúčtovaní je to kurz platný k predposlednému pracovnému dňu Európskej komisie v mesiaci, ktorý predchádza mesiacu, počas ktorého bolo rozhodnutie uskutočnené;
(d)  pre vymožené dlhy je to kurz platný k predposlednému pracovnému dňu Európskej komisie v mesiaci, ktorý predchádza mesiacu, počas ktorého bol dlh vymožený;
(e)  pri nezrovnalostiach je to kurz platný k predposlednému pracovnému dňu Európskej komisie v mesiaci, ktorý predchádza mesiacu, počas ktorého bola čiastka vyplývajúca z nezrovnalosti vrátená;
(f)  pri úrokoch vzniknutých na účte SKK SAPARD je to kurz platný ku dňu, počas ktorého bol úrok pripísaný k účtu EUR SAPARD, pričom tento úrok je pripisovaný mesačne.

Článok 40

Kurzové rozdiely vzniknuté pri prevode prostriedkov

(1)  Kurzové rozdiely vznikajú pri prevode prostriedkov ES na SKK z titulu zmien menových kurzov medzi výmenným kurzom medzi SKK a EUR v ŠP a výmenným kurzom EK medzi EUR a SKK.

(2)  V prípade pozitívnych kurzových rozdielov vznikne prebytok zdrojov, ktorý sa prevádza na účet SKK NF/B.

(3)  V prípade negatívnych kurzových rozdielov vznikne kurzová strata. Vzniknuté kurzové straty sa hradia z účtu SKK NF/B. 

3.7. DPH

Článok 41

Vracanie DPH

(1)  Uplatňovanie DPH sa po 1. 5. 2004 z dôvodu zrušenia vyhlášky MF SR č. 94/1996 mení. Konečnému prijímateľovi, ktorý nemá nárok na odpočítanie DPH, ani na vrátenie DPH, v zmysle platnej príslušnej legislatívy (§ 49 a § 56 zákona č. 222/2004 Z. z. o dani z pridanej hodnoty v znení neskorších predpisov), je možné preplatiť DPH za faktúry realizované v rámci programu SAPARD, v prípade, ak si nárok na vrátenie týchto finančných prostriedkov už neuplatňoval pred 1. 5. 2004 prostredníctvom daňového úradu. NF bude preplácať DPH do 9 mesiacov po ukončení doby vyplácania projektov programu SAPARD (31.12.2006).

(2)  Vracanie DPH v zmysle predchádzajúceho odseku bude realizované prostredníctvom účtu NF uvedeného v článku 27 týchto pokynov na základe žiadosti konečného prijímateľa.

ŠTVRTÁ ČASŤ
Účtovníctvo, finančné výkazníctvo, podávanie správ a archivácia dokumentov

Článok 42

Účtovníctvo Národného fondu

(1)  Sekcia európskych záležitostí vedie podvojné účtovníctvo, ktoré zahŕňa všetky finančné operácie na účtoch Národného fondu MF SR súvisiace so všetkými projektmi v rámci programu SAPARD. V rámci vedenia účtovníctva zabezpečuje podrobnú analytickú evidenciu.
(2)  Sekcia európskych záležitostí pred začiatkom nového účtovného obdobia vydá účtový rozvrh platný pre bežný rok. V prípade potreby sa účtový rozvrh môže priebežne aktualizovať a dopĺňať o ďalšie účty na zaúčtovanie tých prípadov, ktorých vyskytnutie sa pri zostavovaní rozvrhu nepredvídalo.  

Článok 43

Účtovníctvo Pôdohospodárskej platobnej agentúry

(1)  Pôdohospodárska platobná agentúra zabezpečí vedenie podvojného účtovníctva a analytickej evidencie pre program SAPARD, ktoré zachytia všetky finančné operácie na účte SKK SAPARD, týkajúce sa programu SAPARD v súlade s požiadavkami na zostavenie finančných výkazov. 

(2)  V účtovnom systéme sa kladie dôraz na účtovanie záväzkov a platieb, ktorého cieľom je zaznamenávanie záväzku a platby vo zvláštnych účtovných knihách Pôdohospodárskej platobnej agentúry, určených pre výdavky z programu SAPARD. Tieto knihy musia mať formu elektronického systému spracovania dát. V účtovnom systéme  sa kladie dôraz ďalej na pripravovanie pravidelných súhrnných správ vrátane pravidelných a ročných výkazov pre Európsku komisiu. V účtovných knihách sa zaznamenávajú aj podrobnosti o dlhoch, ktoré sa majú vymáhať.

(3)  Účtovné postupy Pôdohospodárskej platobnej agentúry zabezpečia, aby výkazy výdavkov predkladané Európskej komisii boli úplné, presné a včasné, a aby boli odhalené a odstránené všetky chyby alebo opomenutia, predovšetkým prostredníctvom kontrol a porovnaní vykonaných najmenej jedenkrát za tri mesiace. Pre každú položku zaúčtovanú v účtovníctve musí byť k dispozícii úplný kontrolný postup (audit trail).

(4)  Účtovné postupy Pôdohospodárskej platobnej agentúry musia zabezpečiť, aby účtovný systém poskytoval prehľad o celkových záväzkoch, záväzných platbách, zrealizovaných platbách a zostávajúcich platbách v SKK, a vo vyhradených prípadoch aj v EUR, za každé regionálne pracovisko Pôdohospodárskej platobnej agentúry, pre každý projekt a opatrenie. Stanovia sa lehoty pre zrušenie záväzkov v prípade, že práce nie sú dokončené podľa odsúhlaseného rozvrhu. Takéto zrušenie prísľubu zaznamená Pôdohospodárska platobná agentúra v účtovnom systéme zodpovedajúcim spôsobom. 

Článok 44

Finančné výkazníctvo Národného fondu

(1)  NF musí zaviesť systém finančného výkazníctva, ktorý zabezpečí pravidelné a štandardizované výstupy pre každý projekt financovaný z programu SAPARD, umožňuje monitorovať pokrok dosiahnutý pri realizácii projektu, predstavuje základ pre nárokovanie platieb z EK a uľahčuje proces overovania a kontroly výdavkov zo strany EK a spolufinancovania zo štátneho rozpočtu.

(2)  Systém finančného výkazníctva NF musí pokrývať všetky oprávnené výdavky na projekty vrátane všetkých zmlúv a dohôd potrebných pre realizáciu projektu bez ohľadu na zdroj jeho financovania.

(3)  Vo finančnom výkaze NF musia byť všetky zmeny, ku ktorým došlo v uplynulom období v súvislosti s realizáciou programu SAPARD. V prípadoch, keď zmeny vyžadujú súhlas Delegácie EK v SR, musí byť k výkazu priložená kópia ich súhlasu.

(4)  NF zostavuje finančné výkazy na základe finančných výkazov Pôdohospodárskej platobnej agentúry a tieto zasiela EK polročne a ročne.  

(5)  NF zabezpečí súlad údajov vo finančných výkazoch s účtovníctvom a dokumentáciou finančného hospodárenia vedenými na NF.

(6)  Povinnosť zostavovať a predkladať účtovnú závierku a predkladať údaje podľa osobitných predpisov (zákon č. 431/2002 Z. z. o účtovníctve v znení neskorších predpisov, zákon č. 523/2004 Z. z. o rozpočtových pravidlách verejnej správy, opatrenie MF SR č. 1407/2003-92) nie je dotknutá.

Článok 45

Finančné výkazníctvo Pôdohospodárskej platobnej agentúry

(1)  Pôdohospodárska platobná agentúra vedie systém finančného výkazníctva, ktorý zabezpečí pravidelné a štandardizované výstupy pre každý projekt financovaný z programu SAPARD, umožňuje monitorovať pokrok dosiahnutý pri realizácii projektu, predstavuje základ pre nárokovanie platieb z EK a štátneho rozpočtu a uľahčuje proces overovania a kontroly výdavkov zo strany EK a spolufinancovania zo štátneho rozpočtu.

(2)  Systém finančného výkazníctva Pôdohospodárskej platobnej agentúry musí evidovať všetky oprávnené výdavky na projekty vrátane všetkých zmluvných záväzkov s konečnými prijímateľmi bez ohľadu na zdroj financovania projektov.

(3)  Pôdohospodárska platobná agentúra zostavuje finančné výkazy programu SAPARD v mesačných, štvrťročných a ročných intervaloch. V súlade s Dohodou medzi MF SR a Pôdohospodárskou platobnou agentúrou o finančnom riadení programu SAPARD ich zasiela NF.

(4)  NAO predkladá Európskej komisii ročné vyúčtovanie Pôdohospodárskej platobnej agentúry . 

(5)  Pôdohospodárska platobná agentúra zabezpečí súlad údajov vo finančných výkazoch s účtovníctvom a dokumentáciou finančného hospodárenia, ktoré vedie.
(6)  Pôdohospodárska platobná agentúra odovzdáva Národnému fondu výkazy, správy a ďalšiu dokumentáciu v jednom písomnom vyhotovení podpísanom generálnym riaditeľom Pôdohospodárskej platobnej agentúry a v elektronickej forme v termínoch, rozsahu a štruktúre stanovenej Národným fondom.

(7)  Povinnosť zostavovať a predkladať účtovnú závierku a predkladať údaje podľa osobitných predpisov (zákon č. 431/2002 Z. z. o účtovníctve v znení neskorších predpisov, zákon č. 523/2004 Z. z. o rozpočtových pravidlách verejnej správy, Opatrenie MF SR č. 1407/2003-92) nie je dotknutá.

Článok 46

Systém podávania správ

(1)  Cieľom podávania správ je zabezpečiť, aby boli informácie o uskutočňovaní jednotlivých projektov a opatrení podávané spôsobom, ktorý pomôže zabezpečiť efektívnu a účinnú realizáciu opatrenia.

(2)  Pôdohospodárska platobná agentúra vytvorí vhodný systém pre podávanie správ o implementácii programu, jednotlivých opatrení až na úroveň projektov  na základe  monitorovacích indikátorov odsúhlasených  monitorovacím výborom. Tieto indikátory/ukazovatele sa v prípade potreby revidujú so súhlasom monitorovacieho výboru pre program SAPARD.  

(3)  Národný fond predkladá Európskej komisii správy polročne a ročne.

(4)  Pôdohospodárska platobná agentúra predkladá Národnému fondu správy v podobe hlásení v súlade s Dohodou medzi MF SR a Pôdohospodárskou platobnou agentúrou o finančnom riadení programu SAPARD. 

(5)  Riadiaci orgán vypracúva a predkladá výročné správy o realizácii Programu Európskej komisii po konzultácii s Pôdohospodárskou platobnou agentúrou  a schválení monitorovacím výborom pre program SAPARD.

(6)  Posledná výročná správa o realizácii Programu sa predkladá Európskej komisii najneskôr do 6 mesiacov od uplynutia termínu pre vykonanie platby stanoveného v záverečnej Ročnej finančnej dohode.

(7)  Všetky výročné správy o realizácii Programu musia obsahovať nasledovné:

(a)  všetky zmeny všeobecných podmienok, ktoré sú dôležité pre realizáciu programu SAPARD, najmä zmeny hlavných sociálno-ekonomických trendov, zmeny štátnych, regionálnych alebo odvetvových politík a, pokiaľ je to vhodné, ich dôsledky pre súlad medzi pomocou poskytovanou v rámci programu SAPARD a pomocou poskytovanou z iných finančných nástrojov ES;
(b)  informácie o pokroku dosiahnutom pri realizácii priorít a opatrení vo vzťahu k dosiahnutiu cieľov Programu, ich zvláštnych zámerov v rámci Programu s kvantifikovaním fyzických ukazovateľov a ukazovateľov výsledkov a dosahov na program SAPARD;
(c)  informácie o opatreniach prijatých Riadiacim orgánom prípadne Pôdohospodárskou platobnou agentúrou a monitorovacím výborom pre program SAPARD, ktoré napomáhajú zabezpečiť kvalitu  a účinnosť realizácie programu SAPARD, najmä:
-  monitorovacie a vyhodnocovacie opatrenia vrátane zaistenia zberu údajov,
-  zhrnutie akýchkoľvek závažných problémov vzniknutých pri realizácii programu SAPARD a všetkých prijatých opatrení vrátane opatrení vykonaných na základe odporúčaných úprav,
-  využitie technickej pomoci,
-  opatrenia prijaté na zabezpečenie publicity Programu.
(d)   informácie o opatreniach prijatých s cieľom zabezpečenia koordinácie celkovej predvstupovej pomoci ES;
(e)  finančné tabuľky obsahujúce údaje za jednotlivé opatrenia. 

Článok 47

Dokumentácia finančného hospodárenia

(1)  Národný fond vedie evidenciu všetkých prevodov týkajúcich sa realizácie jednotlivých opatrení a projektov v rámci programu SAPARD. 

(2)  Subjekty programu SAPARD zapojené do hospodárenia s finančnými prostriedkami pri realizácii programu SAPARD sú povinné priebežne dokumentovať prípravu a realizáciu projektov a ich výsledky.

(3)  Rozsah, formu a štruktúru dokumentácie stanoví NAO v súlade s požiadavkami EK a  s ustanoveniami týchto pokynov.

(4)  Dokumentácia sa vedie v písomnej a elektronickej podobe za podmienok zabezpečenia jej obnoviteľnosti v prípade poruchy alebo havárie elektronického informačného systému.

Článok 48

Archivácia dokumentov

(1)  Dokumentácia programu SAPARD k hospodáreniu s finančnými prostriedkami sa uschováva minimálne po dobu päť rokov od poslednej platby. Týmto nie sú dotknuté ustanovenia zákona č. 431/2002 Z. z. o účtovníctve v znení neskorších predpisov. 

PIATA ČASŤ
Monitorovanie, finančná kontrola a audit pri hospodárení s prostriedkami programu SAPARD

Článok 49

Monitorovanie čerpania a využívania prostriedkov

(1)  Pri monitorovaní čerpania a využívania prostriedkov programu SAPARD monitorovací výbor pre program SAPARD  zodpovedá za skúmanie pokroku pri využívaní finančných prostriedkov pridelených pre opatrenia. 

(2)  Pri monitorovaní čerpania a využívania prostriedkov programu SAPARD Riadiaci orgán zodpovedá za: 

a)  zaistenie efektívneho monitorovania realizácie Programu;
b)  predkladanie správ a relevantných informácií monitorovaciemu výboru pre program SAPARD o uskutočňovaní opatrení. EK tieto správy vyhodnotí a podá prípadné odporúčania na zlepšenie;
c)  predloženie záverečnej správy EK v lehote šiestich mesiacov od konca kalendárneho roka. Záverečná správa obsahuje informácie uvedené v odstavci 7 článku 46.

(3)  Pri monitorovaní čerpania a využívania prostriedkov programu SAPARD  Pôdohospodárska platobná agentúra zodpovedá za: 

a)  zaistenie efektívneho monitorovania realizácie Programu podľa požiadaviek Riadiaceho orgánu, monitorovacieho výboru a Národného fondu;
b)  poskytovanie relevantných informácií monitorovaciemu výboru pre program SAPARD o uskutočňovaní opatrení. Monitorovací výbor tieto správy predkladá EK, ktorá ich vyhodnotí a podá prípadné odporúčania na zlepšenie;
c)  monitorovanie minimálne jedenkrát do týždňa stavov a obratov na účtoch a platieb podľa jednotlivých projektov;
d)  v spolupráci s konečným prijímateľom pomoci priebežné monitorovanie vecného využívania prostriedkov vo väzbe na plnenie a zaistenie cieľa projektu v súlade s harmonogramom realizácie projektu.

(4)  Pri monitorovaní čerpania a využívania prostriedkov programu SAPARD Národný fond zodpovedá za:
a)  monitorovanie polročného finančného plnenia realizácie Programu Pôdohospodárskou platobnou agentúrou a  informovanie o výsledkoch monitorovacieho výboru pre program SAPARD; 
b)  mesačné monitorovanie funkčnosti systému finančného výkazníctva Pôdohospodárskej platobnej agentúry.

Článok  50

Pravidlá a subjekty finančnej kontroly

(1)  Príslušný národný alebo európsky finančný kontrolný orgán vykoná primeranú finančnú kontrolu hospodárenia s finančnými prostriedkami pri realizácii programu SAPARD v súlade s ustanoveniami VFD. 

(2)  Predbežnú finančnú kontrolu v rámci finančného, technického a administratívneho riadenia programu vykonávajú poverení zamestnanci

a)  Národného fondu,
b)  Pôdohospodárskej platobnej agentúry.

(3)  Priebežnú finančnú kontrolu u finančných operácií vybraných ich vedúcim zamestnancom vykonávajú zamestnanci organizačných  útvarov Národného fondu a Pôdohospodárskej platobnej agentúry,  s ktorých činnosťou kontrolované finančné operácie súvisia,  alebo zamestnanci ich útvarov kontroly.

(4)  Následnú finančnú kontrolu vykonávajú:

a)  kontrolný útvar Pôdohospodárskej platobnej agentúry ;
b)  kontrolný útvar Ministerstva pôdohospodárstva SR;
c)  kontrolné útvary MF SR;
d)  Správy finančnej kontroly;
e)  Najvyšší kontrolný úrad SR;
f)  kontrolné orgány  Európskych spoločenstiev alebo nimi delegovaní zástupcovia
g)  Úrad vlády SR. 

Článok 51

Zameranie a predmet finančnej kontroly

(1)  Finančnou kontrolou sa pre účely týchto pokynov rozumie súhrn činností, ktorými sa overuje: 

a)  splnenie  podmienok  na  poskytnutie  prostriedkov štátneho rozpočtu a prostriedkov ES na financovanie  projektov SAPARD v zmysle § 2 zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov a medzinárodných zmlúv;
b)  hospodárenie s prostriedkami štátneho rozpočtu a ES na  financovanie projektov SAPARD v zmysle  zákona 523/204 Z. z. o rozpočtových pravidlách verejnej správy a medzinárodných zmlúv  so zameraním  na  účelovosť, hospodárnosť, efektívnosť a účinnosť ich použitia.

(2)  Predmetom finančnej kontroly je overenie:

a)  pripravovaných finančných operácií v rámci programu SAPARD;  
b)  dodržiavania ustanovení právnych predpisov (najmä zákona NR SR č. 25/2006 Z. z. o verejnom obstarávaní a o zmene a doplnení niektorých zákonov, zákona NR SR č. 278/1993 Z. z. o správe majetku štátu v znení neskorších predpisov, zákona NR SR č. 431/2002 Z. z. o účtovníctve v znení neskorších predpisov a zákona NR SR č. 523/2004 Z. z. o rozpočtových pravidlách verejnej správy);
c)  účtov, na ktorých sú vedené prostriedky ES a ďalšie zdroje spolufinancovania, a operácie na týchto účtoch;
d)  či je platba v súlade s uzavretou zmluvou, legislatívou ES a právnym poriadkom SR;
e)  či sú vykonané platby správne a úplne zaznamenané v účtovníctve;
f)  či sú dokumenty predkladané včas a vo forme stanovenej predpismi;
g)  súladu údajov vo finančných výkazoch, účtovníctva a dokumentácie finančného hospodárenia;
h)  premietnutia platieb a ďalších skutočností do finančného výkazníctva programu;
i)  funkčnosti systému finančného výkazníctva a technickej podpornej dokumentácie;
j)  dodržiavanie pravidiel a postupov výberových konaní a zadávaní zákaziek stanovených v normách EK a SR;
k)  technických skutočností, na ktorých sú založené platby v prospech konečného prijímateľa (kvalita a charakteristika produktu, dátum dodania a ďalšie kontroly a inšpekcie technického charakteru na mieste);
l)  technických previerok na mieste vykonaných Európskou úniou, týkajúcich sa určitých aspektov činnosti realizačných orgánov, ktorých účelom je včasné odhalenie vážnych problémov, ktoré by mohli spôsobiť meškanie realizácie projektov;
m)  ďalších skutočností, ktoré sú predmetom kontroly orgánmi uvedenými v článku 51.

Článok 52

Audit

(1)  Vnútorný audit na Národnom fonde vykonávajú vnútorní audítori Ministerstva financií SR. Vnútorný audit v Pôdohospodárskej platobnej agentúry vykonávajú vnútorní audítori Pôdohospodárskej platobnej agentúry a vnútorný audítor Ministerstva pôdohospodárstva SR. 

(2)  Vnútorným auditom sa hodnotí: 

a)  systém vedenia účtovníctva a jeho organizačné zabezpečenie;
b)  či dodržiavanie predpisov ES sa kontroluje predtým, ako je schválená príslušná platba konečnému prijímateľovi;
c)  či údaje v účtovnej závierke auditovaného subjektu zodpovedajú skutočnému stavu majetku  a záväzkov, zdrojov financovania a hospodárenia s majetkom;
d)  dodržiavanie rozpočtu auditovaným subjektom;
e)  dodržiavanie všeobecne záväzných právnych predpisov pri finančnom riadení a iných činnostiach auditovaného subjektu a  úroveň vykonávania finančného riadenia auditovaného subjektu;
f)  miera hospodárnosti, efektívnosti a účinnosti pri využívaní materiálnych, finančných a ľudských zdrojov v rámci plnenia úloh auditovaného subjektu;
g)  či postupy finančného riadenia auditovaného subjektu sú efektívne a účinné pri odhaľovaní a náprave nedostatkov v jeho činnosti;
h)  súlad finančných operácií so všeobecne záväznými právnymi predpismi, vnútornými aktmi riadenia a dodržiavanie hospodárnosti, efektívností a účinnosti pri ich vykonávaní;
i)  metodické postupy Pôdohospodárskej platobnej agentúry a ich dodržiavanie;
j)  systém organizácie a riadenia činnosti všetkých realizačných štruktúr programu a ich informačné a účtovne systémy;
k)  či sú riadne vedené dokumenty týkajúce sa vykonaných administratívnych a fyzických kontrol;
l)  či je zabezpečené vykonávanie finančných kontrol v súlade so zákonom NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov;
m)  správnosť spôsobu a metódy vykonávania finančných kontrol;
n)  účinnosť systému technickej a finančnej kontroly;
o)  softvérové vybavenie auditovaného subjektu a stupeň jeho zabezpečenia;
p)  primeranosť a úplnosť informácií, ktoré informačný systém auditovaného subjektu obsahuje vzhľadom na povahu a rozsah jeho činností;
q)  uchovávanie a zabezpečenie dokumentácie vedenej auditovaným subjektom.  

(3)  Externý audit zahŕňa audit účtovníctva a operácií príslušných vykonávacích štruktúr. Môže ho vykonať externý audítor v pravidelných intervaloch v súlade s Viacročnou finančnou dohodou a zákonom NR SR č. 39/1993 Z. z. o Najvyššom kontrolnom úrade.

(4)  Národný fond zasiela každoročne Európskej komisii plán auditov a zhrnutie zistení auditov. Prehľady zistení v podobe ročných správ o činnosti vnútorných audítorov a o výsledku finančných kontrol budú sprístupnené Európskej komisii.

ŠIESTA ČASŤ
Záverečné ustanovenie

Článok 53

Účinnosť

(1)  Tieto pokyny nadobúdajú platnosť a účinnosť podpísaním Rozhodnutia ministra financií SR.